cy cy cy ceb fi cy nl en cy cy cy cy ast en en en en en en cy cy en cy cy cy fr es en en cy
Llynnoedd Teifi a Chlaerwen 10 Rhagfyr
Peth prin yw cael diwrnod heb wynt na glaw ym mis Rhagfyr, yn arbennig felly ar fryniau didostur y canolbarth, ond trwy drugaredd roedd y duwiau’n gwenu pan aeth un ar ddeg ohonom o abaty Ystrad Fflur, ar hyd hen lwybr y mynachod heibio i lynnoedd Teifi a chronfa ddwr Claerwen. Chwarae teg arbennig i Arwel a ddaeth lawr yn blygeiniol o Fae Colwyn a Rhys a ddaeth lan o Gaerdydd.
Dringasom o wyrddni dyffryn Teifi i dir diffaith yr Elenydd, a chafwyd ychydig o antur pan fu’n rhaid croesi’r afon Claerwen yn droednoeth a neidio dros y Claerddu, a’r ddwy wedi chwyddo ers i Rhidian wneud y daith baratoi ym mis Medi! Roedd e’n ddiwrnod difyr mewn ardal sy’n gweld mwy o gathod gwyllt nag o gerddwyr.
Adroddiad gan Rhidian Jones yr Arweinydd.
Llun gan Rhys Dafis.
Gwybodaeth am Glwb Mynydda Cymru
Cynnwys rhaglen weithgareddau'r Clwb dros yr wythnosau i ddod. Croeso i bawb. Cwmni da bob tro
Manylion sut i gysylltu â swyddogion y Clwb
©Clwb Mynydda Cymru. Diweddarwyd gan y gwefeistr 22/1/18 9:51